cyanic-selkie/wikianc huggingface dataset:
NGC 7757
Други поделби
Проучување на NGC 7757 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 72491. Во рамките на атласот на длабокото небо, Уранометрија 2000.00, објектот припаѓа на групата означена со бројот 215; додека во Каталогот на основни ѕвезди (GSC) е групиран под бројот 589. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 796.
Високоземјина орбита
Високоземјина орбита — геоцентрична орбита на висина над геосинхроната орбита (35.786 км). Орбиталните периоди на овие орбити се поголеми од 24 часа, па затоа сателитите во нив имаат привидно повратно движење — дури и ако се во напредна орбита (0° ≤ наклон < 90°), нивната орбитална брзина е помала од вртежната брзина на Земјата, поради што земската траекторија им се поместува на запад на Земјината површина.
Свиња Река (археолошко наоѓалиште)
Свиња Река — средновековна топилница. Во непосредна близина на денешниот рудник, на двата брега на Свиња Река има остатоци од топена оловна руда.
ОУ „Пецо Даскалот“ - Долнени
Основно училиште „Пецо Даскалот“ (официјално: Централно основно училиште „Пецо Даскалот“ - Долнени; скратено: ЦОУ „Пецо Даскалот“) — централно основно училиште во селото Долнени.
Училиштето е именувано по македонскиот партизан Пецо Даскалот.
Настава
Во училиштето се изведува настава од прво до деветто одделение и наставата се изведува на македонски наставен јазик.
Во склоп на училиштето влегуваат следните подрачни училишта:
Од нив, единствено во подрачното училиште во Вранче се одвива настава од прво до деветто одделение, додека во останатите настава од прво до петто одделение.
Карин М. Хехенбергер
Д-р '''Карин М. Хехенбергер''' е шведски лекар, инвеститор, извршен директор и експерт за дијабетес, позната по својата работа во областа на биотехнологијата. Напишала бројни статии за биотехнологија кои се објавени во еминентни списанија и има работено како извршен директор за различни компании за биотехнологија и инвестициски фирми. Таа е член на одделот за молекуларна медицина на Институтот Каролинска, каде исто така се стекнала со титулата доктор и доктор на науки во молекуларната медицина. Таа има предавано на темите автоимуни заболувања, дијабетес, молекуларна медицина и индустриски предизвици.
Ќеровица
Ќеровица — населба од доцноантичкото време. Под маалото Мршалевци, на простор од околу 300 × 200 м се наоѓаат фрагменти од керамички садови, питоси и грамади од градежен материјал. На теренот се откопани 5 големи питоси што се чуваат во куќата на Г. Апостолов.
Јованка Радичевиќ
Јованка Радичевиќ (23 октомври 1986, Подгорица, Црна Гора) - црногорска ракометарка, десно крило на Будуќност.
Животопис
Јованка Радичевиќ е родена на 23 октомври 1986 година во Подгорица.
Професионална кариера
Радичевиќ ја започнала професионалната кариера во екипата на „Будуќност“, во која провела осум сезони (2004-2011) при што освоила седум шампионски и седум титули во Купот на Црна Гора (2005-2011), две титули во Регионалната лига (2010, 2011) и две титули во Купот на победниците на куповите (2006, 2010). Во 2011 година, Радичевиќ се преселила во составот на Ѓер ЕТО од Унгарија и двапати ги освоила шампионската титула и Купот на Унгарија, а во сезоната 2012-2013 со Ѓер ја освоила и Лигата на шампионите, откако една година претходно стигнала до финалето на ова натпреварување. Потоа, таа преминала во екипата на Вардар од Скопје, при што двапати го освоила третото место во Лигата на шампионите.
На 17 февруари 2018, Радичевиќ потпишала двегодишен договор со романскиот ЧСМ Букурешт заедно со својте српски соиграчки од Вардар Андреа Лекиќ и Драгана Цвијиќ. Со романскиот клуб го освоила Купот на Романија, со победата над Рамнику Валча во финалето во кое таа била најефикасна ракометарка со 9 постигнати гола. По одличната сезона на поединечен план во ЧСМ добила неколку награди како што се изборот за најдобро десно крило во романската Лига Национала, а исто така се нашла и во Ол-Стар тимот на Лигата на шампионите.
Во јануари 2019, Радичевиќ заедно со својата сонародничка од ЧСМ Мајда Мехмедовиќ, потпишале договор со Будуќност. Така таа по осум години играње во странство се вратила во клубот во кој ја започнала својата кариера.
Репрезентативни настапи
Радичевиќ постигнала големи успеси и како репрезентативка на Црна Гора: на Светското првенство во 2010 година го освоила 6. место; на Олимписките игри во 2012 година била поразена во финалето; а на Европското првенство во 2012 година ја освоила шампионската титула при што била прогласена за најдобро десно крило.
Карл-Ентони Таунс
Тој играл колеџ кошарка за Кентаки Вајлдкетс, а на НБА драфтот 2015 година бил избран како први пик од Минесота Тимбервулфс, клубот за кој настапува и денес, со што започнало неговото НБА искуство. Во својата прва сезона во лигата, тој бил избран за НБА Руки на годината. Тој е трикратен учесник на НБА Ол-стар натпреварите и победник на НБА натпреварот во шутирање тројки во 2022.
Средно училиште и колеџ
Средношколската кариера Таунс ја поминал во Њу Џерси, каде што и живеел. Тој се покажал како многу талентиран и ветувачки играч за во иднина уште додека бил средношколец. Таму бил забележан од страна на добро познатиот тренер на колеџот Кентаки, Џон Калипари, и го повикал на подготовки со репрезентацијата на Доминиканска Република.
Во декември 2012 година, Таунс објавил дека ќе се преквалификува како сениор и ќе игра за машкиот кошаркарски тим на Кентаки Вајлдкетс под водството на тренерот Џон Калипари, кој го тренирал претходно во државната репрезентација на Доминиканската Република.
Во јануари 2013 година, Таунс постигнал неверојатен квадр-дабл учинок за своето средно училиште од 17 поени, 17 скокови, 11 асистенции и 11 блокади, за точно година дена подоцна да оствари сличен учинок од 20 поени, 14 скокови, 12 блокади и 10 асистенции. После тоа заминал на колеџот Кентаки, каде поминал само една сезона. Во неа просечно бележел по 10,3 поени и имал 6,7 скокови по натпревар.
НБА
На НБА драфтот 2015 се очекувало дека Таунс ќе биде многу високо котиран. Во подготвителниот период пред драфтот тој одработил неколку тренинзи со Минесота Тимбервулфс, поради што било очекувано да биде избран токму од оваа екипа. Тоа и се случило, на 25 јуни 2015 тој бил избран како прв пик на драфтот од Минесота.
Марково Кале (Бегниште)
Марково Кале — утврдена населба од римското време во атарот на селото Бегниште, Македонија. Во јужниот дел на атарот на селото, на висок рид со извонредна положба, на зарамнето плато се гледаат остатоци од утврдена населба: градежен камен, фрагменти од тегули, имбрекси, а спорадично и фрагменти од керамички садови.
Џума-џамија (Евпаторија)
Џума-џамија (Мечеть Джума-Джамі, Cuma Cami, Мечеть Джума-Джами) — џамија која се наоѓа во Евпаторија, Крим и претставува главна џамија на градот, од каде доаѓа и нејзиното име. Џамијата била градена во периодот помеѓу 1552 и 1564 година, а главен архитект на проектот бил познатиот османлиски архитект Мимар Синан. Во Руската Федерација, која ја контролира спорната територија на Крим, објектот е вклучен во списокот на културно наследство од федерално значење.
Историја
Џума-џамија започнала да се гради во времето на кримскиот хан Девлет I Гирај во 1552 година.
Откако била завршена изградбата, џамијата претрпела бројни измени и реставрации. Пред неколку години, џамијата е целосно реновирана. Така, двете минариња биле целосно обновени во 1985 година, од кои едното било уништено пред 1665 година, а другото во 1836 година.
Во советско време, џамијата била затворена како религиозна институција и се користела како архитектонски споменик и музеј, а во 1990 година била повторно вратена на верниците.
Во август 2014 година имамот на џамијата, кој претходно работел во управата на муслиманите на Крим, го објавил своето повлекување од водството на Тавриското муфтиство, по кое објектот припаднал како имот на ова муфтиство. Во јули 2015 година, Врховниот суд го потврдил правото на сопственост на Република Крим на џамијата и им наредил на претставниците на муфтиството да ја ослободат џамијата.
Во 2016 година, една сребрена монета од 3 рубли издадена од страна на Банката на Русија од серијата „Архитектонски споменици на Русија“, била посветена на џамијата.
Архитектура
Денес, Џума-џамија е најголемата и највеличествена џамија на Крим.
Министерство за народна просвета и пропаганда
Министерството било сместено во Дворецот на Болничкиот ред (Ordenspalais) на тогашниот плоштад Вилхелмплац спроти Рајхсканцеларијата во центарот на Берлин.
Улога во државата
Со доаѓањето на власт, НСДАП го основале министерството речиси веднаш. Министерството било задолжено за спроведување на националсоцијалистичкото учење меѓу народот. Со избивањето на Втората светска војна, важноста на министерството уште повеќе се зголемила.
Во сроден филм, Еберхард Тауберт ја основал Антикоминтерната, матична организација на сите германски антикомунистички групи. Од 1939 ја предводел организацијата „Антисемитистичко дејство“ (Antisemitische Aktion) и работел на сценариото за филмот Вечниот Евреин.
Пропаганда
Министерстово се служело со сите расположливи медиуми. Во непосредна надлежност на министерството биле и плакатите, весниците, разните книжни изданија и уметничките дела.
Владата често одржувала и емитувала говори. По првиот говор на Хитлер во својство на канцелар, Гебелс забележал: „Говорот ќе биде од голема пропагандна вредност...ќе се користи, ќе се прикажува во киносалите уште многу години...каков дострел.“ Пред да го одржи говорот, Гебелс го најавил Хитлер и ја искористил приликата за да ја истакне важноста на пропагандата: „''Се чини дека нема добра власт без добра пропаганда, ниту пак добра пропаганда без добра власт. Но не треба да се лаже! Никогаш не смееме да лажеме! Евреите се тие што треба да платат за тоа што го лажеа нашиот народ!''” Веројатно најзапаметениот во Втората светска војна е производ на Министерството за пропаганда — Гебелсовиот говор во „Шпортпаласт“ одржан по претрпениот пораз во Сталинградската битка, со намера да добие масовна поддршка кај народот за „тотална војна“. Хитлер држел говори и на радио, но овие нр биле толку впечатливи како кога говорел пред жива публика (на пр. на Нирнбершките собири).
Во добро познатиот исказ, Гебелс се изјаснил: „Радиото го сметам за најсовремената и најклучната алатка за влијаење врз масите..“. Националсоцијалистите максимално го користеле потенцијалот на радиото. Производителите на радиоапарати добивале дотации од владата за да произведуваат евтини апарати наречени „народни приемници“ (Volksempfänger). Овие приемници биле изработени така што не фаќале странски емисии од идеолошки спротивставени земји. Покрај ова, слушањето на негермански радиостаници било кривичен престап. Во екот на Втората светска војна, ова било казниво дури и со смрт.
Слогница речовска
Писмо
При пишување на Слогница речовска, Пулевски користел писмо кое, според него, би било разбрано од сите Словени. Така, писмото е составено од македонски и старословенски букви.
Плоштад Марижа
Плоштадот Марижа (на ساحة المرجة, Сахат ал-Марижа), познат и како Плоштадот на мачениците (на ساحة الشهداء, Сахат ал-Шухада) е плоштад сместен во центарот на Дамаск, Сирија.
Историја
Плоштадот бил изграден и пуштен во употреба при крајот на XIX век од страна на отоманските власти. На 6 мај 1916 година, Сирискиот Ден на мачениците, седум сириски национални активисти биле погубени од страна на отоманските власти на плоштадот. Таквите дејствија кај овој плоштад продолжиле и со доаѓањето на Французите во Сирија, но и на други земји. Поради таквите чинови, плоштадот понекогаш се нарекува и како Плоштад на мачениците.
Парен котел
Идејата на ширењето на водената пареа одамна е позната. Уште во први век во времето на Херон од Александрија е објаснет принципот на метална топка наполнета со вода и загревана на оган со два млазника во спротивна насока.
Загреаната вода создава водена пареа која излегувајќи од млазниците ја придвижува топката во спротивна насока од насоката на излегувањето на пареата, или таканаречена појава - принцип на реакција.
Во 16 век е пронајден овој напис и од тогаш почнува нагло истражување на принципот на пареата и негова можна примена.
Францускиот физичар Денис Папен (1647-1714) (Denis Papin) со проучувањето на вакуумот, го создава „Папенов лонец“. Знаејќи дека вакуумот ја намалува точката на вриење, тој го применува обратниот принцип за добивање на поголем притисок од атмосферскиот.
Со таа идеја е отворено полето за изработка на првата парна машина.
ОУ „Прпарими“ - Голема Речица
Прпарими  — основно училиште во Голема Речица, Општина Тетово.
Fagus orientalis
Fagus orientalis, попозната како ориентална бука, е листопадно дрво од фамилијата на буковите Fagaceae.
Таксономија
Fagus orientalis е тесно поврзан со европска бука и се вкрстува со неа на Балканот и северозападна Турција.
Распространетост и живеалиште
Ориенталната бука е распространета на уште помали надморски височини во планината Странџа во Бугарија дури 200-300 м над нивото на морето.
Употреба
Дрвото на Fagus orientalis е тешко, тврдо, цврсто и високо отпорно на удари. Дрвото исто така може да се користи како огревно дрво,градежни плочи, мебел, фурнир за подови, рударски столбови, железнички плочки и хартија.
Леден хотел (Јукасјерви)
Леден хотел (sw. Ishotellet) е туристички објект кој целиот е направен од лед и како таков е една од најголемите туристички атракции во северна Европа. Воедно тој е најголемиот хотел од лед во светот. Се простира на површина од преку 5.000 м2. Се наоѓа во селото Јукасјерви (св. Jukkasjärvi) коe е оддалеченo 17 километри од градот Кируна, во северниот дел на Шведска. Тој се вбројува во Седумте шведски чуда. Хотелот по прв пат бил изграден во 1990 година и тогаш тој бил единствениот хотел од лед во светот. Од тогаш, хотелот се гради секоја година и отворен е сезонски - од декември до април. Во пролетта, целиот лед се топи и повторно се влева во реката Торне.
Создавање на хотелот
Во 1989 година јапонските уметници ја посетиле областа Јукасиервија и направиле изложба на уметнички дела направени од лед. Една година подоцна, францускиот уметник Жано Дери (о. Jannot Derid), одржал изложба во игало во форма на цилиндар во истата област. Една вечер во градот немало слободни соби и посетителите прашале дали можат да преноќат во холот каде што се одржувала изложбата. Спиеле во вреќи за спиење, на кожа од ирваси. Тоа биле првите гости на тогашниот хотел. Основач на хотелот бил Ингве Бергквист (sw. Јнгве Бергквист).
Изградба на хотелот
Ледениот хотел се гради од ледени блокови од реката Торне. За да се изгради хотелот се потребни околу 10.000 тони лед и 30.000 тони снег. Изградбата започнува во средината на ноември, а на почетокот на декември се отвора еден дел од хотелот. Сите простории се градат до почетокот на јануари. Хотелот располага со следните соби: рецепција, главна сала, црква, бар, соби и апартмани кои примаат над 100 гости. Целиот мебел и сите соби се направени од мраз, дури и чашите во барот се направени од мраз. Температурата во хотелот е околу -5 °C. Секоја година во изградбата на хотелот учествуваат различни уметници кои прават скулптури од мраз, па хотелот секоја година има уникатен и неповторлив изглед. Учесници во изградбата на хотелот се уметници, дизајнери, инженери и архитекти. Учесниците се избираат на конкурс и во изградбата на хотелот. Ледените фигури се прават повторно и повторно секоја година. Секоја зима бројот на посетители од целиот свет достигнува и до 50.000, а особено привлечна е црковната венчавка во леден хотел.
Ледена црква
Ледената црква, со која раководело Собранието на Јукасјервија и Шведската црква, е создадена како резултат на блиска соработка помеѓу Собранието на Јукасјервија и Ледениот хотел. Секоја година Ледената црква држи служба за Божиќ. Во текот на една сезона во Ледената црква се венчаваат околу 140 парови, а се крстат дваесетина деца. Церемонијата на венчавање во Ледената црква ја карактеризираат како студенило, тишина а капела пеење.
Апартмани
Апсинт мајндед (Apsint majnded) е луксузен апартман од лед изграден по повод прославата на 23-от роденден на хотелот. Овој апартман е дело на двајца уметници, Ќосе Гусфош (шведскиТјаса Гусфорс) и Улрике Талвинг (св. Улрика Талвинг). Тие се веќе познати на тимот на Ледениот хотел. Ќосе прв пат беш дизајнирала за Ледениот хотел во 2000 година Улрика Талвинг за прв пат соработува со хотелот во 2008 година. Уметничките го опишуваат како „место кое не носи во светот на луксузот и соништата“. . ''. ,, и   . . . мистичен простор без остри агли, но зачинет со поезија и мешавина од бајки“.''
Легат на реката (анг. Legacy of the River) е футуристички апартман од лед инспириран од Дизниевиот Трон Легат:Наследство). Апартманот е дизајниран и изграден од британските дизајнери Бен Русо (eng. Бен Русо) и Јан Даглас-Џонс (eng. Ian Douglas-Jones). Легатот на реката е еден од 19-те уникатни уметнички апартмани на Ледениот хотел. За апартманот е користена специјална технологија, каква што досега не е видена во историјата на хотелот цели 20 години. Намерата на дизајнерот била да ја прикаже динамиката и суштината на филмот во светски познатиот Леден хотел.
Ледениот бар
Акционерското друштво на Ледениот хотел бараше соодветни партнери во 90-те години, па Ингве Бергквист дојде до идеја за Абсолут вотка. Затоа првиот Абсолут леден бар е отворен во 1994 година во Јукасјерви. Денес, овој концепт постои во три града: Лондон, Стокхолм и Јукасјерви. Гостите во баровите добиваат вотка во чаши од лед од реката Торне. Овој пијалок честопати се опишува како пијалок „ во карпите “. Чашите за мраз се испорачуваат од производствената хала во Јукасјерви.
Општокорисна работа
Општокорисна работа — неплатена работа што ја извршува лице или група на луѓе во корист и подобрување на нивната заедница без каква било форма на надомест. Службата во заедницата може да се разликува од волонтирање, бидејќи не секогаш се извршува на доброволна основа и може да биде задолжителна по ситуација. Иако може да се реализираат лични придобивки, тие можат да бидат извршени од различни причини, вклучително и барања за државјанство, замена на санкции за кривична правда, барања за училиште или одделение и услови за добивање на одредени придобивки.
Турбинектомија
Турбинектомија е хируршка процедура при која се отстранува една или повеќе од носните школки, воглавно со цел намалување на назалната опструкција.
Шириметли
Шириметли — село во Егејска Македонија, Република Грција.
Сатурн LIV
Сатурн LIV , привремено познат како S/2004 S 20, е природен сателит на Сатурн. Неговото откритие било објавено од Скот С. Шепард, Дејвид К. Џевит и Јан Клејна на 7 октомври 2019 година од набљудувања направени помеѓу 12 декември 2004 и 22 март 2007 година. Именуван е во јуни 2021 година.
Сатурн LIV е со пречник од околу 4 километри, а кружи околу Сатурн на просечно растојание од 19,418 Gm за 1010,55 дена, со наклон од 163° кон еклиптиката, во ретроградна насока и со ексцентричност од 0,197.
Александар Балабанов
Александар Балабанов ( во —  во Софија, Бугарија) — македонски врвен литерат, преведувач и критичар.
Долги години бил професор на Софискиот универзитет „Св. Климент Охридски“ и член на Македонскиот научен институт. Исполнувал важни мисии кои му биле доверувани од ВМРО.
Покрај научната дејност Балабанов се занимавал со новинарство и бил уредник на списаниjата "Художник" ("Уметник", 1905-1906) и "Прометеj" (1937-1943), на весниците "Време" (1908-1909) и "Развигор" (1921-1937).
Космос-1489
Космос-1489 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 10 август 1983 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6700 килограми. Космос-1489 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 64,7°. Најголемото растојание од Земјата го достигнал на 346 км, а најмалото на 167.
Македонија во 2006 година
Фудбал
* Пријателски натпревари
Ракомет
Женската ракометна репрезентација на Македонија го освои 12 место на европското првенство.
Ultratop 50 Singles
Ultratop 50 Singles, често позната и како Ultratop 50, е неделната табела на педесет најдобро продавани синглови во Фландрија, Белгија. Продуцирана и издавана е од организацијата Ultratop. Табелата постои од 31 март 1995. Ultratop 50 табелата постои на холандски, француски и англиски и презентирата е во неколку белгиски радио-станици како и на телевизијата TMF Flanders.
Неделната табела издавана од Ultratop за успех на сингловите во Валонија е позната како Ultratop 40 Singles.
Кирета
Кирета (curette) — остар метален медицински инструмент во облик на лажица. Се користи за стружење, обично во внатрешноста на шуплини или трактот за отстранување новоизраснато или абнормално ткиво, или да се добие дијагностички материјал.
Данска на Евровизија
Данска се натпреварува Евровизија од 1957 година па се‘ до денес. Во првите години на манифестацијата Данска забележуваше добри резултати но следеа и тешки моменти па затоа од 1966 до 1976 таа не настапуваше на Евровизија.
Во 2000 година, Браќата Олсен ја однесија победата во Данска со песната "Fly on the wings of love".
Мартиница (Бегниште)
Мартиница — населба од доцноантичкото време во атарот на селото Бегниште, Македонија. На јужниот раб на селото, на блага падина што се спушта кон југ се среќаваат фрагменти од керамички садови, питоси и градежен материјал.
Додеканези
Додеканези или Додекани (грчки: Δωδεκάνησα) е островска група во југоисточниот краен дел на Егејско Море, прилично оддалечени од копнениот дел на Грција во близина на егејскиот брег на Турција. Групата се состои од околу 160 острови, од кои 12 поголеми и позначајни. Најголем и најважен град е Родос кој се наоѓа на истоимениот остров Родос. Зафаќаат површина од 2.714 км2 и население од над 200.000. Најголемите острови се:
Џума Маала
Џума Маала или Џумаја Маала (Бутковска Џумаја или Ливадово; Λιβαδιά, Ливадија; до 1923 г. Τζουμά Μαχαλέ, Џума Махале ) — село во Валовишко, Егејска Македонија, денес во општината Синтика на Серскиот округ во областа Централна Македонија, Грција. Населението брои 623 жители (2011). Сè до 1920-тите населението се состоело исклучиво од Македонци.
Потекло на поимот
Името на селото доаѓа од от турскиот поим џума (cuma), што значи „собор“ или „петок“ и се однесува на поранешната улога на местото како пазариште каде се собирале жителите од околните места.
Во Отоманското Царство
Во „Етнографија на вилаетите Адријанопол, Монастир и Салоника“ за 1873 г. Џума Маала е наведена двапати — еднаш како село во Серската каза Djoumaa-mahla со 82 домаќинства од 130 жители муслимани и 100 жители Македонци а втопат како село во Демирхисарска каза (Djoumaali-mahlè) со 30 домаќинства од 70 жители муслимани Очигледно е дека првиот податок е точниот.
Во 1891 г. охридскиот интелектуалец Георги Стрезов напишал за селото:
Според статистиката на Васил К’нчов („Македонија. Етнографија и статистика“) во 1900 г. селото Џума Маала броело 150 жители, сите Македонци христијани. Според егзархискиот секретар Димитар Мишев („La Macédoine et sa Population Chrétienne“), во 1905 г. христијанското население на селото (Djoumata-Mahala) се остоело од 560 Македонци, сите под врховенството на Бугарската егзархија, што е сомнително висока бројка. Во селото работела бугарската пропаганда со 1 основно бугарско училиште од 1 учител и 21 ученици.
Во Грција
Во октомври 1912 г. Џума Маала била окупирана од бугарска војска. Следната 1913 г. селото е запалено од грчката војска.
По Балканските војни во 1913 г. селото е припоено кон Грција согласно Букурешкиот договор. Истата 1913 г. имало население од 250 жители, кои во 1920 г. биле 270. Под притисок на властите, 20-тина семејства заминале за Бугарија, а на нивно место се доведени грчки колонисти. Во пописот од 1928 г. Џума Маала имала 731 жител од 191 семејство, од кои релиси сите (апсолутно мнозинство) биле грчки доселеници. Во 1923 г. селото е преименувано во Ливадија. Месното и околното население почнало да го користи помакедончениот облик Ливадово.
Во 1940 г. населението се зголемило на 1.037 жители. За време на Втората светска војна во 1941 г. селото е окупирано од Бугарија. Истата година се намалило на 758 жители, што се должи на преселувања за да се избегне бугарската власт. По војните, во 1951 г. населението се зголемило на 1.261 жител поради повратокот на населението, како и доселување на други грчки дојденци кои дотогаш живееле во планинските села. Во 1960-тите дошло до извесен пад на бројноста поради иселување, но потоа населението се одржало устојчиво. Ова траело сè до драстичниот пад во 2000-тите, кога населението опаднало од 1.094 во 2001 на само 623 во 2011 г.
Стопанство
Селото се смета за многу богато бидејќи има плодно земјиште кое целосно се наводнува, и чии климатски услови овозможуваат по две реколти годишно. Се произведуваат големи количства памук, пченка и други земјоделски производи. Доста развиено е и краварството.
Прва македонска кошаркарска лига 2016/17
Првата македонска кошаркарска лига 2016/17 - 25. издание на Првата македонска кошаркарска лига. Сезоната започнала на 19 ноември 2016 година, а завршила на 24 мај 2017 година. Во оваа сезона првак бил МЗТ Аеродром.
Унапредување и отпаѓање
1 Вардар и Пелистер добиле вајлд карта заради пополнување на Првата лига.
2 Радовиш по пат на договор му го отстапил местото на Блокотехна за идната сезона.
3 Пелистер и Шкупи добиле вајлд карта заради пополнување на Првата лига за идната сезона.
1034
1034 (Римски бројки) — година според општоприфатениот календар. Тоа била 1034 година од новата ера, 34. од вториот милениум, 34. од XI век и петта од 1030-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Прва македонска кошаркарска лига 2016/17
Екипи
2 Поради реновирањето на салата Младост, Пелистер настапувал четири натпревари во салата Јасмин како домашна екипа.
1034
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6542 и 6543 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5784 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4794 и 4795 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1787.
Прва македонска кошаркарска лига 2016/17
Табела
Извор: Македонска Кошаркарска Федерација
1034
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1034 година се протега во 3670 и 3671, додека според второто гледиште, годината трае во текот на 3730 и 3731 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1577. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 425 и 426 исламска година.
Прва македонска кошаркарска лига 2016/17
Табела
1 Куманово 2009, Кожув, Струмица и Карпош Соколи 2000 биле суспендирани поради неподмирени долгови кон МКФ. Карпош Соколи бидејќи не се натпреварувал во Првата лига (првиот дел), му била одложена суспензијата. Поради одбивање на исплата на долгот, Куманово 2009, Кожув и Струмица не ги одиграле своите натпревари и ги загубиле службено, притоа не добивајќи го бодот при пораз.
Местоположба според коло
Табелата ги покажува позициите на екипите по секое завршено коло.
Резултати
1 Службена победа на АВ Охрид поради суспензијата на Куманово 2009.
Играч на колото
Извор: Македонска Кошаркарска Федерација
Признанија
Извор:eurobasket.com
Петорки
Прва Петорка
Најдобра домашна петорка
Особен придонес
Втора петорка
Најдобра странска петорка
Најдобра босман петорка
Извор:eurobasket.com
Анкона
Анкона (Ancona) — град кој е во средна Италија, сместен на брегот на Јадранското Море, и главен град на истоимената провинција и на регионот Марке (италијански: Marche). Градот брои околу 101.500 жители а со соседните општини таа бројка достигнува 300.000 жители. Градот е поделен на пет области.
Географија
Анкона излегува директно на Јадранското Море и од нејзиното пристаниште тргнуваат секоја година околу еден милион патници кои одат пред сè во Грција и Хрватска, но исто така и во Албанија, Турција и Црна Гора. Всушност, Анкона е на прво место на јадранскиот брег по бројот на бродовите кои пристигнуваат и заминуваат од пристаништето, но исто така е една меѓу првите по бројот на стоката и риболовот. Во Анкона може да се гледа изгревот на сонцето, впрочем како и на целиот јадрански брег, но исто така од овој град може да се набљудува и залезот на сонцето имајќи предвид дека поради формата на ‘лакт‘ на нејзиниот брег, таа излегува на море како на Исток така и на Запад. Градот има бројни плажи; централната е онаа во Пасето, типична плажа со висок брег, богата со карпи, додека на север брегот е понизок.
Анкона е добро поврзана со земјен, морски и воздушен сообраќај.
Ак Ќој
Ак Ќој — село во Егејска Македонија, Република Грција.
Ultratop 40 Singles
Ultratop 40 Singles, често позната и како Ultratop 40, е неделната табела на најдобро продаваните синглови во Валонија, Белгија. Слична на неа е табелата во Фландрија, Ultratop 50. Двете табели се продуцирани и издавани од организацијата Ultratop. Како и UK Singles Chart, Ultratop создава листи врз основа на мала евиденција на продажбата на околу 500 малопродажни места и правни дигитални преземања.
Списоци на окрузи во САД
Ова се списоци на окрузи во САД според сојузна држава.
ОУ „Прпарими“ - Чегране
Основно училиште „Прпарими“ (службено: Основно општинско училиште „Прпарими“ - Чегране; скратено: ООУ „Прпарими“) — централно основно училиште во гостиварското село Чегране.
Настава
Во училиштето наставата се изведува на албански наставен јазик.
Подрачни училишта
Во составот на училиштето влегуваат следниве подрачни училишта:
Преврска
Основни примени на преврската
Преврската може да има повеќе намени во зависност од видот, сериозноста и местото на кое се наоѓа раната. Сепак, сите намени се насочени кон поттикнување на заздравувањето и заштита на раната од понатамошни повреди. Главни намени на преврската се:
Видови преврски
Во минатото, преврската била обично парче материјал, понекогаш ткаенина, но била користена и пајажина, животински измет, листови и мед. Сепак, модерните преврски подразбираат газа (која може да е импрегнирана со агенс кој ја помага стерилноста или го забрзува заздравувањето), фолии, гелови, пени, хидроколоиди, алгинати, хидрогелови и полизахаридни пасти, гранули и зрна. Голем број на преврски со гази имаат слој на нелеплива фолија над газата која впива за да се спречи преврската да се залепи на раната. Преврските можат да бидат импрегнирани со антисептички хемикалии, како кај тупферот со борна киселина, или како при првите хируршки преврски со медицинско рицинусово масло.
Во 60-ите години од 20-иот век, Џорџ Винтер го објавил своето контроверзно истражување за заздравувањето преку влажноста. Пред тоа, општо правило било дека за да се спречи инфекција на рана, таа треба да биде што е можно најсува. Винтер покажал дека раните кај кои се одржува влажноста заздравуваат побргу од оние кои биле изложени на воздух или прекриени со традиционални преврски.
Можат да се користат различни видови на преврски за да се постигнат различни цели:
Затворените преврски кои се направени од супстанци отпорни на влага, како што се пластика или латекс, можат да се користат за да се зголеми стапката на апсорпција на одредени топични лекови во кожата.
Употреба на преврски
Ставањето на преврска е вештина од прва помош иако голем број луѓе ја отпочнуваат праксата без вежбање, особено за помали повреди. Скоро сите модерни преврски се спакувани во стерилна обвивка со датум на производство за да се обезбеди нивната стерилност. Ова е важно бидејќи преврската ќе дојде во директен контакт со раната, а стерилноста е потребна за да се исполни целта „заштита од инфекција“.
Порано се правеле импровизации кога биле потребни преврски. Ова сè уште може да се забележи и денес во понеразвиените области и во итни случаи. Преврската може да се состои од што било вклучувајќи и ткаенина или вишок материјал кои ќе исполнат некои од основните принципи на преврската, на пример запирање на крварењето и впивање на ексудатот.
Ставањето и менувањето на преврската е вообичаена задача при медицинска нега.
„Идеална“ преврска за рана би била преврска која е стерилна, погодна за заздравување преку влажнење и која ќе и овозможи на кожата да дише. Со ова ќе се намали ризикот од инфекција, ќе и помогне на раната побргу да заздрави и ќе ги намали лузните.
Крон
Крон или Хрон (старогрчки: Κρόνος) — титан, бог од првото поколение во старогрчката митологија и единствен син на Геја и Уран небо. На татко му Уран му се осветил така што го кастрирал и се оженил со својата сестра Реја.
Во почетокот тој бил бог на земјоделството, а подоцна се идентифицира како бог на времето (старогрчки: Χρόνος — време), симболизирајќи го времето кое води кон смртта. Реја дала дозвола на сите титани, со исклучок на Океан, да го нападнат Уран.
Мит за крвавото владеење и паѓање на титаните
Мајката Земја (Геја) на Крон му ја прорекла дека ќе биде убиен од еден од неговите синови, а истото тоа му го потврдил и татко му при умирањето. Поради тоа тој ги голтал своите деца што Реја му ги раѓала. Со соединувањето на Реја и Крон, се родиле идните олимписки богови: Деметра, Хестија, Хера, Ад, Посејдон и Зевс, богови кои подоцна ја поделиле власта помеѓу себеси и завладеале со светот. По раѓањето на Зевс, Реја своето дете го доверила на Океанида, која го однела во тајност во една пештера на Крит, додека пак, на својот сопруг му подметнала камен завиен во пелена. На тој начин Зевс бил спасен.
„Кога Зевс беше веќе сосема голем, тој го натера Крон да ги изблуе неговите браќа и сестри — Посејдон, Ад, Хера, Хестија и Деметра, како и да ги ослободи неговите чичковци и тетки, кои Крон по свргнување на Уран ги оставил во синџири.
Негов истоветник во римската митологија е Сатурн.
Крон како тема во уметноста
Крон се јавува како тема во уметничките дела, како:
NGC 746
NGC 746 — галаксија во соѕвездието Андромеда, заведена во Новиот општ каталог на длабоконебесни тела. Телото било предмет и на други истражувања, па освен како NGC 746 се споменува и како UGC 1438, MCG 7-5-3, CGCG 538-4, IRAS 01548+4441.
Откривање
Телото е откриено на 12 септември 1885 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 746 е од видот Im. Видливиот сјај со голо око изнесува 12,9 m, а оној во рамките на интервалот од минималната до максималната честота 13,5 m, додека површинскиот сјај изнесува 13,3 m/лм2. NGC 746 има привидни димензии од 1,7' х 1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 57 м 51 с, а неговата деклинација, односно висината на лакот на тој агол, + 44° 55' 6". Положбениот агол на објектот е во износ од 90°.
Споради
Споради, познати и како Северни Споради (грчки: Σποράδες) е островска група во западниот дел на Егејско Море, долж источниот брег на грчкото копно во близина на големиот остров Евбеја и брегот на Тесалија. Зафаќаат површина од 275 км2 и население од околу 15.000. Спорадите ги сочинуваат 24 острови, од кои 4 се поголеми и населени:
Војна на Третата коалиција
Војната на Tретата коалиција била војна помеѓу Франција и нејзините сестрински држави против сојузот на Третата коалиција составена од Обединетото Кралство, Светото Римско Царство, Руската Империја, Неапол, Сицилија и Шведска во периодот од 1803 до 1806 година. Прусија останала неутрална за време на војната.
Велика Британија веќе била во војна со Франција по прекршувањето на Амјенскиот мировен договор и била единствената земја која сè уште војувала со Франција по Пожунскиот договор. Од 1803 до 1805 година, Британија бил под постојана закана од француска инвазија. Британската кралска морнарица, сепак, успеала да воспостави власт врз морињата и ја уништила француско-шпанска флота во битката кај Трафалгар во октомври 1805 година.
Вовед во војната
Европа била вовлечена во Француските револуционерни војни уште од 1792 година. По пет годишна војна, Француската Република ги поразила армиите на Првата коалиција во 1797 година. Втората коалиција била создадена во 1798 година, но и таа била поразена во 1801 година, а Британија останала единствен противник на новиот Француски конзулат.
Од Амјен до Третата коалиција
Во март 1802 година, со Договорот од Амјен Франција и Британија се согласиле да ги прекинат непријателствата. За прв пат по десет години, цела Европа била во мир. Сепак, спроведувањето на договорот бил отежнат од многуте неразрешени спорови. Бонапарт бил лут што британските трупи не заминале од островот Малта. Откако Бонапарт испратил свои трупи за повторно да воспостави контрола над Хаити напнатоста се зголемувала. Долготрајната непопустливост по овие прашања ја навела Британија да ѝ објави војна на Франција на 18 мај 1803 година и покрај фактот што Бонапарт конечно се согласил за британска окупацијата на Малта.
Војската што Бонапарт ја пратил на Хаити била десеткувана од болеста што ги зафатила, и го натерала Првиот конзул да се откаже од своите планови за возобновување на Француската империја на Новиот Свет. Без доволно приходи од шеќерните колонии на Карибите, територијата на Луизијана во Северна Америка била безвредна за него. Иако Шпанија сè уште не ја предала Луизијана на Франција според Третиот договор од Сан Илдефонсо, војната меѓу Франција и Британија била неизбежна. Поради лутината кон Шпанија и затоа што имал можност да продаде нешто што е бескорисно а сè уште не е негово, Бонапарт решил да ја продаде целата територија на САД за сума од вкупно 68 милиони франци (15 милиони долари). На 30 април 1803 година бил потпишан купопродажниот договор за Луизијана.
И покрај тоа што издал наредби преку 60 милиони франци да се потрошат за изградба на пет нови канали во Франција, Бонапарт целата сума сума ја потрошил за неговата планирана инвазија на Англија.
Третата коалиција почнала да се создава во декември 1804 година кога бил потпишан англошведски договор со кој им се дозволува на Британците да ја користат Шведска Померанија како воена база против Франција (поточно за освојување на електоратот во Хановер, окупиран од Франција, татковина на британскиот монарх). Шведската влада ги прекинала дипломатските врски со Франција на почетокот на 1804 година по апсењето и погубувањето на Луј Антоан, војводата од Енгиен. Тој бил ројалистички емигрант вмешан (врз основа на сомнителни докази) во заговор за атентат против првиот конзул Бонапарт. Погубувањето на Енгиен ги шокирало аристократите од Европа.
Поради стравот од зголемувањето на француската моќ, британскиот премиер Вилијам Пит 1804 и 1805 година ги поминал во дипломатски активности за формирање на нова коалиција против Франција. Пит успеал да ја придобие Русија како сојузник. Русија доминирала на Балтикот, а тоа било непријатно за Британија затоа што оттаму обезбедувала вредни производи како дрво, катран и коноп, кои биле клучни за нејзината Кралска морнарица. Исто така, Британија ја поддржувала Отоманската Империја во спротивставувањето Русија да добие излез на Медитеранот. И покрај меѓусебната недоверба, Британците и Русите на 11 април 1805 година потпишале договор за сојуз во Санкт Петербург. Целта на Англорускиот сојуз била да се сведе Франција на нејзините граници од 1792 година. Австрија, Шведска и Неапол подоцна ќе се приклучат на овој сојуз, а Прусија повторно останала неутрална.
Во меѓувреме, Бонапарт успеал да ја консолидира својата политичка моќ во Франција. Во 1802 година бил прогласен за доживотен конзул (како награда за склучување мир со Британија), како и воспоставувањето на редот Легија на честа. Во мај 1804 година, Бонапарт бил прогласен за Наполеон, Цар на Французите и крунисан во Богородичната црква на 2 декември 1804 година. Тој, исто така, од своите најдобри генерали именувал осумнаесет Маршали на царството, со што ја стекнал верноста на армијата. Наполеон ја додал круната на (Северна) Италија кон својата мантија во мај 1805 година, со што традиционалната австриска сфера на влијание ја ставил под негово владеење. Австрија, која сакала да се одмазди за ова се приклучила на Третата коалиција.
Големата армија во Булоњ
Пред создавањето на Третата коалиција, Наполеон ја составил Англиската армија (војска која требало да ја нападне Англија) од околу шест кампа во Булоњ во Северна Франција. Иако никогаш не стапнале на британска почва, трупите на Наполеон биле добро обучени за секаква можна воена операција. За да го подигне моралот Наполеон честопати ги посетувал и спроведувал паради.
Војската од Булоњ била основата за она што Наполеон подоцна ќе го нарече La Grande Armée (Големата армија). На почетокот, оваа армија имала околу 200.000 луѓе распоредени во седум корпуси. Корпусот била голема теренска единици обично составена од 2 до 4 пешадиски дивизии, коњаничка дивизија и околу 36 до 40 топови Покрај овие сили, Наполеон создал и коњаничка резерва од 22.000 војници распоредени во две дивизии, четири драгунски дивизии и две дивизии на лесна коњаница, сите поддржани од 24 артилериски оружја. Во 1805 година, Големата армија броела 350.000 војници, била добро опремена, соодветно обучена и поседувала квалификувани офицери.
Руски и австриски војски
Русите сè уште го користеле јулијанскиот календар, а Австријците го прифатиле новиот Грегоријанскиот календар, и оваа разлика ќе доведе до катастрофални последици за двете армии. Наводно, настанала конфузија кога сојузничките сили треба да се здружат во битката кај Аустерлиц а Русите закаснале зошто се воделе според својот календар. Сепак, ова се негира во современиот извештај на генерал-мајорот од австриската армија, кој пишува за заедничкото напредување на руските и австриските сили (во кој тој самиот учествувал) пет дена пред битката кај Аустерлиц, и тоа е изречно отфрлено во Гецовата студија за битката.
Австриски планови и подготовки
Генералот Мек сметал дека безбедноста на Австрија се заснова на блокирање на клисурите во Шварцвалд во Јужна Германија, каде што се случиле многу битки во Француските револуционерни војни. Мек верувал дека нема да има воена акција во централна Германија и решил градот Улм да го направи центар на неговата одбранбена стратегија, со цел да ги задржи француските трупи до доаѓањето на руските трупи на Кутузов, по што шансите за победа против Наполеон ќе бидат поголеми. Улм е заштитен со околните ридови Михелсберг, и Мек сметал дека градот е непробојлив со напад однадвор.
Француски планови и подготовки
Во кампањите од 1796 и 1800 година, Наполеон француските воени напори ги насочувал кон подунавскиот театар, но и во двата случаи, италијанскиот театар станал најбитен за исходот на војната. Ауличниот совет сметал дека Наполеон повторно ќе ја нападне Италија. Наполеон имал други намери: 210.000 луѓе ќе се упатат на исток од камповите во Булоњ и ќе ја опколат австриска војска на генералот Мек ако таа продолжи да маршира кон Шварцвалд. Во меѓувреме, маршал Мира ќе води коњички единици низ Шварцвалд за Австријците да помислат дека Французите напредуваат директно по линијата запад-исток. Главниот напад во Германија ќе биде поддржан од француските напади во другите театри: Масена ќе се соочи со Карло во Италија со 50.000 луѓе, Сент Сир ќе маршира до Неапол со 20.000 луѓе, а Брун ќе патролира околу Булоњ со 30.000 војници поради можна британска инвазија.
Додека Мира демонстративно се движи низ Шварцвалд, другите француски сили ќе се насочат кон југоисток за да го заземат Аугсбург, по што Мак би бил изолиран, а австриските линии на комуникација ќе бидат прекинати.